Da Mattilsynet i fjor sjekket softisen ved 45 utssalgssteder i Rogaland i fjor, fant de tarmbakterier i isen på 22 av disse stedene.
- Softis er et høyrisikoprodukt fordi det er et melkeprodukt som bakterier trives godt i, slo seniorinspektør i Mattilsynet Midt-Rogaland, Inga Torp Nielsen, fast.
Hun sier til Aftenbladet at det ikke er planer foreløpig om å gjøre den samme undersøkelsen i år. Men hun oppfordrer folk til å være på vakt før de kjøper softis.
- Det er grunn til bekymring når det ble påvist tarmbakterier på halvparten av utsalgsstedene i fjor, sier Torp Nielsen.